Συζήτηση:Ένωση Μαστιχοπαραγωγών Χίου/Πρόταση διαγραφής

message: Κατ' αρχάς πρωτού μπω στο ψητό, ας ξεκαθαρίσω ότι λατρεύω την Χίο ως νησί, παρόλο που δεν την έχω επισκεπτεί ακόμη. Η Μαστίχα της Χίου είναι κάτι στο οποίο θα έλεγα ότι είμαι σχεδόν εθισμένος. Ωστόσο, η έλλειψη επαρκών πηγών σχετικά με το θέμα σε συνδυασμό ότι (μάλλον) δεν υπάρχουν άλλα λήμματα για αγροτικούς συναιτερισμούς, ίσως υποβαθμίζει την εγκυκλοπαιδικοτητα του λήμματος. Ναι, ναι, το ξέρω, τα Μαστιχοχώρια είναι ο μοναδικός τόπος στον πλανήτη με συστηματικές φυτείες μαστίχας, αλλά είναι αυτό από μόνο του αρκετό για να δικαιολογήσει εγκυκλοπαιδικότητα; Να σας θυμίσω ότι η Μαστίχα είναι niche product.Δημήτρης Μακρίδης☮ να λελεύω σας ☮ 11:57, 5 Ιανουαρίου 2023 (UTC)
ΥΓ Μήπως θα μπορούσε να συγχωνευτεί στο λήμμα Μαστίχα;Δημήτρης Μακρίδης☮ να λελεύω σας ☮ 11:58, 5 Ιανουαρίου 2023 (UTC)
 Η Ένωση Μαστιχοπαραγωγών Χίου αποτελεί απο τους σημαντικότερους, μεγαλύτερους και παλιότερους Συνεταιρισμούς της χώρας. Είναι αναγκαστικός συνεταιρισμός και ο μοναδικός παραγωγός μαστίχας παγκοσμίως. Η ΕΜΧ πέρα απο την παραγωγή της μαστίχας ελέγχει και το κομμάτι της τυποποίησης με την ΕΛΜΑ και την εμπορία με το mastiha shop. Η ΕΜΧ κάνει εξαγωγές παγκοσμίως και συνεισφέρει ταμάλα στην τοπική οικονομία (που στα Μαστιχοχώρια στηρίζεται κυρίως στην καλλιέργεια αυτή). Η Μαστίχα δεν είναι "niche" προιόν όταν εξάγεται παγκοσμίως και η Χίος είναι γνωστή απο την αρχαιότητα για αυτό το προιόν. Οι Γενοβέζοι δημιούργησαν τα Μαστιχοχώρια με σκοπό την συστηματική καλλιέργεια αυτού του φυτού και αργότερα τα Μαστιχοχώρια υπάχθηκαν ως φεούδο της Βαλιδέ Σουλτάνας και είχαν μεγάλη αυτονομία με αντάλλαγμα το Οθωμανικό κράτος να έχει μονοπώλιο στην εμπορία του προιόντος. Νομίζω πως η δράση της ΕΜΧ τεκμηριώνει με το παραπάνω την εγκυκλοπαιδικότητα του λήμματος και η ίδια η μαστίχα έχει μεγάλη αξία σε μία εγκυκλοπαίδεια. Το ότι δεν έχουμε πολλά άρθρα με συνεταιρισμούς ούτε αυτό σημαίνει κάτι (άραγε η ΕΟΣ Σάμου σε κοντινό νησί δεν είναι λιγότερο σημαντική; ή μήπως ο Συνεταιρισμός Κρόκου;). Οι αγροτικοί συνεταιρισμοί στις αγροτικές περιοχές είναι συχνά σημαντικότεροι θεσμοί απο το κράτος και βέβαια στην συγκεκριμένη περίπτωση μιλάμε και για έναν επιτυχημένο και καταξιωμένο συνεταιρισμό. Το μόνο πρόβλημα που βλέπω είναι αφενός ότι το άρθρο είναι πολύ μικρό και αφετέρου πως όντως υπάρχει έλλειψη πηγών. Βέβαια το ίδιο πρόβλημα υπάρχει σε πολλά άρθρα με εταιρίες (βλέπε Παπαδοπούλου). Νομίζω πως μπορούν να βρεθούν τεκμηριωμένες πηγές. Δεν τίθεται νόημα διαγραφής. FilipposTrains (συζήτηση) 10:53, 7 Ιανουαρίου 2023 (UTC)
 Η εγκυκλοπαιδικότητα κάθε λήμματος είναι ξεχωριστή. Επειδή η μαστίχα είναι εγκυκλοπαιδική δε σημαίνει πως και ο συνεταιρισμός της είναι εγκυκλοπαιδικός αυτόματα. Χρειάζεται να αναφερθούν οι πηγές που υπάρχουν και όχι ότι μπορεί να υπάρχουν. Όλα αυτά αναφέρονται αναλυτικά και εδώ. Το μοναδικό σημαντικό στοιχείο που μπορώ να εντοπίσω για την ΕΜΧ είναι μια διδακτορική διατριβή () η οποία εκδόθηκε και ως βιβλίο (). Υπάρχει τουλάχιστον μια υπόνοια εγκυκλοπαιδικότητας.--Τεχνίτης (ο Βικιπαιδικός) 16:37, 7 Ιανουαρίου 2023 (UTC)
 συμφωνώ με το σκεπτικό του FilipposTrains Δώρα Σ. 18:57, 12 Ιανουαρίου 2023 (UTC)
 Πρόκειται για μοναδικά παραγόμενο προϊόν του νησιού και της χώρας, το οποίο διαχειρίζεται μονο η συγκεκριμένη Ένωση. Spartacos31 (συζήτηση) 19:50, 12 Ιανουαρίου 2023 (UTC)
 σύμφωνα με το σκεπτικό του Spartacos31 -- 109.178.138.167 14:38, 15 Φεβρουαρίου 2023 (UTC)
 Βάσει του περιεχομένου του λήμματος δεν βρίσκω γιατί το λήμμα είναι εγκυκλοπαιδικό. Απουσία αξιόπιστων πηγών.--Diu (συζήτηση) 00:39, 17 Φεβρουαρίου 2023 (UTC)
Μετά από εκτενέστερη αναζήτηση βρήκα τρία διαφορετικά άρθρα από την Ναυτεμπορική, τα οποία παρέθεσα ως πηγές στο μόλις ανακατασκευασμένο λήμμα. Μετά από αυτό, αποσύρω την πρόταση και προτείνω Δημήτρης Μακρίδης☮ να λελεύω σας ☮ 20:20, 24 Φεβρουαρίου 2023 (UTC)
|}
thread_title:  [[Ένωση Μαστιχοπαραγωγών Χίου]]